[{"text_idx": "#000000", "text": "Mae cwest wedi clywed fod milwyr oedd dan hyfforddiant ym marics Deepcut wedi eu gadael i \"redeg o gwmpas\" yn cymryd cyffuriau anghyfreithlon ac yfed dan oed."}, {"text_idx": "#000001", "text": "Cafodd y Preifat Cheryl James, oedd yn 18 oed, ei chanfod yn farw gyda bwled yn ei phen yn safle'r fyddin yn Surrey ar 27 o Dachwedd 1995."}, {"text_idx": "#000002", "text": "Cafodd y Swyddog Gwarant, Sarah Ditchfield ei hyfforddi yr un pryd a Preifat James, a disgrifiodd Deepcut fel lle o \"anhrefn\", ac nad oedd digon o oruchwyliaeth ar y milwyr dan hyfforddiant."}, {"text_idx": "#000007", "text": "\"Dwi'n meddwl ei bod hi'n poeni am adael unrhyw un i lawr, roedd hi'n hoff o gael hwyl, yn dod ymlaen gyda phawb ac roedd hi mewn sefyllfa lle nad oedd hi eisiau gorffen gyda'r un ohonyn nhw.\""}, {"text_idx": "#000009", "text": "Mae'r cwest hefyd wedi clywed gan filwr arall oedd yn ffrind i'r Preifat James."}, {"text_idx": "#000010", "text": "Dywedodd Marina Fawcett fod ei ffrind wir eisiau gadael y fyddin, a'i bod wedi dweud y byddai'n saethu ei hun yn ei phen."}, {"text_idx": "#000011", "text": "\"Fe ddywedodd hi, \"Ry' ni'n mynd i saethu'n hunain ar ddyletswydd ryw ddiwrnod, yn dydyn ni?\" ac fe atebais i, \"Ydyn.\"\""}, {"text_idx": "#000012", "text": "\"Aeth beth ddywedodd hi'r diwrnod hwnnw dros fy mhen i. Dywedodd hi: \"Fe saethwn ni'n hunain yn ein pennau\".\""}, {"text_idx": "#000013", "text": "\"Roedd hi'n ei ddweud e fel banter arferol. Mae'r geiriau yna wedi aros yn fy mhen i.\""}, {"text_idx": "#000014", "text": "Ychwanegodd: \"Roedd hi wastad yn hapus, yn llawn bywyd. Roedd e fel tasai hi'n cymryd rhywbeth.\""}, {"text_idx": "#000015", "text": "Dywedodd Ms Fawcett fod un o'r hyfforddwyr yn ffansio'r Preifat James, ond ei bod wedi gwrthod ei gynnig."}]